
Que bo, este viño lévate ao Ceo

1. VER: Dáche ás
- Ao ver o debuxo desta semana coa frase do mordomo “que bo, este viño lévate ao Ceo”, vénme á mente aquel anuncio con publicidade enganosa dunha bebida enerxética Red Bull na que o protagonista ao tomala saía voando mentres se oía aquela frase: “Red Bull dáche ásss” 
Que lle pasou a Xesús e a María 
cunha bebida na voda de Caná?

2. XULGAR: O vino de Xesús lévate ao Ceo
- No evanxeo de hoxe, máis que un milagre (o primeiro), Xesús fai un signo de que el era especial, o Fillo de Deus. “Faltou o viño” e María, confiada, dáse conta e dille a Xesús: “non lles queda viño”. E logo aos serventes: “facede o que El diga”. Os serventes “encheron os píos de auga” e produciuse o milagre, volvendo a alegría a aquela voda.
 
QUE NOS QUERE DICIR?
- Entre o domingo pasado e este iniciamos o tempo ordinario. Xesús empeza a súa vida pública cunha voda. Que sucedeu? quedan sen viño. Quen se dá conta diso? María, que llo di a Xesús. 

- Primeira lección: os noivos convidan a Xesús e a María á súa voda. Oxalá CONVIDEMOS a Xesús e a María a todas as nosas festas, a todos os eventos da nosa vida, ao día a día, contándolles o que nos pasa, orando, falando con eles, escoitando a súa Palabra… 

- Segunda lección: María sabe que o seu fillo pode arranxar o problema e por iso dillo. Debemos aprender que cando temos un problema debemos discorrer, buscar solución, loitar, utilizar os nosos carismas (1Cor 12,4)… Pero cando o problema é moi grande, difícil, ou complexo, ELEVÁMONOS AO CEO NA ORACIÓN, poñémolo nas mans de Xesús, el fará o milagre, a auga converterase en viño. 

- Iso é o que celebramos na Xornada da Santa Infancia: os nenos tratan de coñecer os problemas do mundo, únense aos misioneiros e buscan solucións: comparto as miñas moedas, comparto o meu corazón, comparto a miña oración…; E ti que compartes?  

Que che ensinan María e Xesús? Que compartes?

3. ACTUAR: Comparto, quero, ouro
- Invita a Xesús a compartir o que che pasa cada día. Acude a Xesús e a María cando necesites algo despois de esforzarte por conseguilo. Sé misioneiro compartindo, querendo a todos e orando (ver debuxo). 
LECTURAS
ISAÍAS 62,1-5: Goza o marido coa súa esposa.
Por amor a Sión non calarei, por amor de Xerusalén non descansarei, ata que rompa a aurora da súa xustiza, e a súa salvación brille como facho. 
Os pobos verán a túa xustiza, e os reis a túa gloria; poñeranche un nome novo, pronunciado pola boca do Señor. Serás coroa fúlxida na man do Señor e diadema real na palma do teu Deus. 

Xa non te chamarán «Abandonada», nin á túa terra «Devastada»; a ti chamaranche «A miña predilecta», e á túa terra «Desposada», porque o Señor prefírete a ti, e a túa terra terá un esposo. 
Como un mozo despósase cunha doncela, así te desposan os teus construtores. Como se goza o marido coa súa esposa, gózase o teu Deus contigo. 

Palabra do Señor.


SALMO 95: Contade as marabillas do Señor a todas as nacións.

1 CORINTIOS 12,4-11: O mesmo e único Espírito reparte en particular como el quere. 


XOÁN 2,1-12: Este foi o primeiro dos signos que Xesús realizou en Caná de Galilea.
	Narrador:  Naquel tempo, había unha voda en Caná de Galilea, e a nai de Xesús estaba alí. Xesús e os seus discípulos estaban tamén convidados á voda. Faltou o viño, e a nai de Xesús dille: 
María: -«Non teñen viño». 
Narrador: Xesús dille: 
Xesús: -«Muller, que teño eu que ver contigo? Aínda non chegou a miña hora». 
Narrador: A súa nai díxolle aos serventes: 
María: -«Facede o que el vos diga». 
Narrador: Había alí colocados seis píos de pedra, para as purificacións dos xudeus, duns cen litros cada un. Xesús díxolles: 
Xesús: -«Enchede os píos de auga». 
Narrador: E enchéronos ata arriba. Entón díxolles: 
Xesús: -«Sacade agora e levádeo ao mordomo». 
Narrador: Eles leváronllo. O mordomo probou a auga convertida en viño sen saber de onde viña (os serventes si o sabían, pois sacaran a auga), e entón chama o esposo e dille: 
Mordomo: -«Todo o mundo pon primeiro o viño bo e, cando xa están bebidos, o peor; ti, en cambio, gardaches o viño bo ata o de agora».
Narrador: Este foi o primeiro dos signos que Xesús realizou en Caná de Galilea; así manifestou a súa gloria e os seus discípulos creron nel. 

Palabra do Señor.
(Narrador-María-Xesús-Mordomo)

